stanford-oval/wikipedia huggingface dataset:
Nobel-säätiö

Nobel-säätiön toimitalo Tukholman Östermalmilla osoitteessa Sturegatan 14.
Nobel-säätiö (ruots. Nobelstiftelsen) on 29. kesäkuuta 1900 perustettu yksityinen säätiö, joka hallinnoi Nobelin testamenttaamia varoja ja rahoittaa Nobel-palkinnot, kuten Nobel on testamentissaan esittänyt. Säätiö rahoittaa myös palkintojenjakotilaisuudet.
Säätiön perustamisasiakirjana toimii Alfred Nobelin testamentti. Säätiö valvoo Nobelin testamenttaamien varojen käyttöä, mutta ei päätä Nobel-palkintojen saajia.
Nobel-säätiön jäsenet ovat Ruotsin akatemian, Ruotsin kuninkaallisen tiedeakatemian, Karoliinisen instituutin, Norjan Nobel-komitean jäseniä, eli Nobel-palkintojen myöntäjätahojen jäseniä Ruotsissa ja Norjassa. Nobel-säätiö rahoittaa Taloustieteen Nobel-palkinnon, vaikka palkinto ei perustu Nobelin testamenttiin, vaan Ruotsin keskuspakin vuonna 1968 säätiölle antamaan lajoitukseen  palkinnon jakamiseksi.
Fysiikan, kemian ja Taloustieteen Nobel-palkinnon saajista päättää Ruotsin kuninkaallinen tiedeakatemia, lääketieteen palkinnosta Karoliininen instituutti, kirjallisuuspalkinnosta Ruotsin akatemia, ja rauhan palkinnon saajista päättää Norjan Nobel-komitea. Taloustieteen palkintoa lukuun ottamatta palkinnonsaajien valitsijatahot perustuvat suoraa Nobelin testamenttiin.
Nobel-säätiö huolehtii varojen hankinnasta eri sijoituksilla ja Alfred Nobelin testamenttin mukaan on tehty päätös varojen jakamisesta palkinnon saajille. Nobel-säätiön sääntöjen mukaan ehdokkaita ei saa julkistaa ennen kuin 50 vuotta on kulunut ehdolle asettamisesta. Aikaraja ehdotusten lähettämiseen on 31. tammikuuta. Rauhanpalkinnon aikaraja on 1. helmikuuta.
Säätiön puheenjohtaja onmilloin? Marcus Storch.
NBA Live 14

| NBA Live 14 |
| --- | --- |

Kehittäjä:  EA Orlando (käännä suomeksi)
Julkaisija:  EA Sports
Pelisarja:  NBA Live
Pelimoottori:  Ignite
Julkaistu:  NA 19. marraskuuta 2013
Lajityyppi:  urheilupeli
Pelimuoto:  yksinpeli, moninpeli
Ikäluokitus:  ESRB: E  Virheellinen ESRB-arvo
Alusta:  PlayStation 4, Xbox One
Lisää peliartikkeleitaVideopelien teemasivulla
Infobox OK : 
NBA Live 14 on EA Sportsin julkaisema koripalloaiheinen urheilupeli. Peli julkaistiin PlayStation 4:lle ja Xbox Onelle.
NBA Live 15

| NBA Live 15 |
| --- | --- |

Kehittäjä:  EA Orlando (käännä suomeksi)
Julkaisija:  EA Sports
Jakelija:  Electronic Arts
Pelisarja:  NBA Live
Julkaistu:  NA 28. lokakuuta 2014
Lajityyppi:  urheilupeli
Pelimuoto:  yksinpeli, moninpeli
Ikäluokitus:  ESRB: E  Virheellinen ESRB-arvo
Alusta:  PlayStation 4, Xbox One
Lisää peliartikkeleitaVideopelien teemasivulla
Infobox OK : 
NBA Live 15 on EA Sportsin julkaisema koripalloaiheinen urheilupeli. Peli julkaistiin PlayStation 4:lle ja Xbox Onelle.
Niko Perera

| Henkilötiedot |
| --- | --- | --- | --- |
Syntymäaika: 27. tammikuuta 1988 (ikä 36)
Pelipaikka: puolustaja
Pituus: 183 cm
Paino: 83 kg
Seura
Seura: GrIFK
Pelinumero: 4
Junioriseurat
2000–2003: EPS
2004–2006: Honka
2007: FC Espoo
Seurat
| Vuodet | Seura | O | (M) |
| 2007 | FC Espoo | 6 | (0) |
| 2008–2009 | Pallohonka | 23 | (1) |
| 2010–2011 | FC Espoo | 34 | (1) |
| 2011 | Haka | 3 | (0) |
| 2013– | GrIFK | 64 | (4) |
| Yhteensä | Yhteensä | 131 | (6) |
Maajoukkue
| 2003 | Suomi U15 | 1 | (0) |
 Seurajoukkueuran tilastot kattavat vain kansalliset sarjat, päivitetty 27. helmikuuta 2016.
Niko Perera (s. 27. tammikuuta 1988) on suomalainen jalkapalloilija, joka edustaa Ykkösessä pelaavaa Grankulla IFK:ta. Hän on pelipaikaltaan keskuspuolustaja.
Perera pelasi FC Espoossa 33 ottelua Ykköstä vuosina 2010–2011. Hän siirtyi Espoosta Hakaan elokuussa 2011 ja pelasi Hakassa Veikkausliiga-kaudella 2011 kolme liigaottelua, joista kahdessa hän oli avauskokoonpanossa. Kaudesta 2013 lähtien Perera on pelannut Kakkosta GrIFK:ssa.
State of Mind (Lovexin albumi)

| State of Mind Lovex |
| --- | --- | --- |

Studioalbumin tiedot
 Julkaistu: 16. elokuuta 2013
 Tuottaja(t): Christian
 Tyylilaji: rock
 Kesto: 35.43
 Levy-yhtiö: Jiffel Records
Listasijoitukset
  7.
Lovexin muut julkaisut
| Watch Out! 2011 | State of Mind 2013 | Dust Into Diamonds (10th Anniversary Album) 2016 |
State of Mind on Lovexin neljäs studioalbumi, joka julkaistiin 16. elokuuta 2013. Albumin on tuottanut yhtyeen kosketinsoittaja Christian.
Albumi ylsi Suomen virallisen listan sijalle 7.
Kappaleet

Fighter – 2.56
Action – 3.36
Don Juan – 3.19
Yours to Keep – 3.46
Bad – 3.41
Edge of Sanity – 3.36
Walking Away – 4.02
When the Lights Go Down – 3.27
Miracle – 4.07
Save a Life (bonuskappale) – 3.08
Arvostelut

| 0 | 1 | 2 |
| --- | --- | --- |
Soundi: 
V2.fi:
Neuquénin maakunta

Maakunnan sijainti Argentiinan kartalla
Neuquénin maakunta (esp. Provincia del Neuquén) on Argentiinan länsiosassa Chilen rajalla sijaitseva maakunta. Se on pinta-alaltaan 94 078 neliökilometriä ja sen asukasluku oli vuonna 2010 yhteensä 550 344. Maakunnan pääkaupunki on noin 220 000 asukkaan Neuquén (2010).
Aiheesta muualla

Kuvia tai muita tiedostoja aiheesta Neuquénin maakunta Wikimedia Commonsissa
Neuquénin viralliset verkkosivut
Argentiinan maakunnat
Buenos Aires
Buenos Airesin liittopiiri
Catamarca
Chaco
Chubut
Córdoba
Corrientes
Entre Ríos
Formosa
Jujuy
La Pampa
La Rioja
Mendoza
Misiones
Neuquén
Río Negro
Salta
San Juan
San Luis
Santa Cruz
Santa Fe
Santiago del Estero
Tulimaa, Etelämantereen sektori ja Etelä-Atlantin saaret
Tucumán
Stefan Raab

| Stefan Raab |
| --- | --- |
 Stefan Raab Eurovision laulukilpailun lehdistötilaisuudessa toukokuussa 2010.
Henkilötiedot
Syntynyt: 20. lokakuuta 1966 (ikä 57) Köln, Saksa
Ammatti:  juontaja, koomikko, muusikko
Stefan Konrad Raab (s. 20. lokakuuta 1966 Köln) on saksalainen viihdyttäjä, televisiojuontaja, koomikko ja muusikko. Raab tuli tunnetuksi vuonna 1993 Vivasion-komediaohjelman juontajana. Hän on juontanut saksalaista keskusteluohjelmaa TV total vuodesta 1999.
Eurovision laulukilpailu

Raab edusti Saksaa Eurovision laulukilpailussa vuonna 2000 Tukholmassa kappaleella ”Wadde hadde dudde da?” ja sijoittui 5. sijalle. Lisäksi hän on säveltänyt Saksan edustajien Guildo Hornin kappaleen ”Guildo hat euch lieb” vuoden 1998 Eurovision laulukilpailuun ja toimi myös kappaleen kapellimestarina, mutta tämä oli kuitenkin vain saksalaisia varten tarkoitettu vitsi, sillä monia saksalaisia huvitti ajatus viihdyttävästä tv-koomikosta niinkin arvokkaassa tehtävässä kuin Euroviisujen kapellimestarina. Tosiasiassa laulun säestys kuultiin kokonaan taustanauhalta eikä euroviisuorkesteria käytetty ollenkaan. Raab sävelsi myös Maximilian Mutzken kappaleen ”Can't Wait Until Tonight” vuoden 2004 Eurovision laulukilpailuun.
Raab valittiin juontajaksi vuoden 2011 Eurovision laulukilpailuun Anke Engelken ja Judith Rakersin kanssa.
Aiheesta muualla

Stefan Raab Internet Movie Databasessa. (englanniksi)
Somerniemen työväentalo

| Somerniemen työväentalo> Oinasjärven työväentalo |
| --- | --- |
 Somerniemen Oinasjärven työväenyhdistyksen työväentalo.
Sijainti:  Somerniemi, Somero
Valmistumisvuosi:  1914
Suunnittelija:  Heikki Korteniemi
Rakennuttaja:  Somerniemen Työväenyhdistys ry
Omistaja:  yksityinen
Runkorakenne:  hirsi
Julkisivumateriaali:  lauta
Kerrosala:  400 m²
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Somerniemen työväentalo eli Oinasjärven työväentalo on Somerolla, entisen Somerniemen kunnan Oinasjärven kylässä sijaitseva entinen työväentalo. Se myytiin yksityisomistukseen vuonna 1984.
Historiaa

Somerniemen työväenyhdistys perustettiin vuonna 1906, ja siihen liittyi 101 henkilöä. Vuonna 1909 yhdistys osti rakennuksen pois siirrettäväksi sekä tontin Oinasjärveltä. Siirtohanke kuitenkin hidastui, sillä yhdistyksen jäsenmäärä oli nopeasti pudonnut vain kuuteen, ja heidänkin välillään oli erimielisyyttä tulevan toimitalon koosta. Talon siirto tapahtui lopulta talkoilla syksyllä 1912. Lautatavaraa ostettiin sahalta velaksi, ja yhdistys otti myös lainaa muilta työväenyhdistyksiltä. Talon suunnitteli kirvesmies Heikki Korteniemi. Ensimmäiset iltamat päästiin pitämään vappuna 1914. Yleisöä oli paikalla yli 300 henkeä.
Sisällissodan aikaan punakaarti otti työväentalon majoituspaikakseen. Yhdistys päätti periä kaartilta vuokraa 400 markkaa kuukaudessa. Ilmeisesti tämän jälkeen talo oli suojeluskunnalla takavarikossa, sillä sen uutta avajaisjuhlaa vietettiin helluntaina 1919.
Sekä 1920- että 1930-lukujen alussa työväentalo joutui ilkivallan kohteeksi.  Vuonna 1922 suojeluskuntalaiset ampuivat talon ikkunat rikki, viilsivät puukolla Marxin kuvaa ja uhkasivat myös työväentalon vahtimestaria. Syksyllä 1932 taas talon oviin ja ikkunoihin maalattiin punaisella maalilla sirpin ja vasaran kuvia. Lapuanliikkeen aikaan myös työväenyhdistyksen puheenjohtaja joutui kokemaan väkivaltaa, kun hänet ”virutettiin” Oinasjärvessä.
1970-luvulla yhdistyksen toiminta hiljeni, ja vuonna 1984 se lakkasi kokonaan. Työväentalo myytiin yksityisomistukseen. Yhdistys purettiin virallisesti vuonna 1989, ja sen omaisuus lahjoitettiin Someron työväenyhdistykselle.
Rakennus

Talo on hirsirunkoinen, ja se on vuorattu laudoilla vuonna 1928. Siihen kuului alun perin juhlasali, ravintola, keittiö sekä yhden huoneen ja keittiön sisältävä vahtimestarin asunto. Taloon tehtiin peltikatto vuonna 1935, ja talo maalattiin punaiseksi vuonna 1938. Piharakennuksessa sijaitsivat käymälät, puuvarasto ja putka.
Toimintaa työväentalolla

Talolla näytettiin elokuvia vuodesta 1954 vuoteen 1967, jolloin elokuvatoiminta päättyi kannattamattomana. Tansseja pidettiin 1960-luvun lopulle saakka säännöllisesti, sen jälkeen satunnaisesti. Talolla on ilmeisesti 2010- ja 2020-luvuilla pidetty kirpputoria.
Netpbm

Netpbm on lähinnä komentorivillä toimiva avoimen lähdekoodin vapaa ohjelmapaketti kuvatiedostojen muokkaukseen. Se julkaistiin alun perin 1988 nimellä Pbmplus.
Pakettiin kuuluu noin 300 ohjelmaa, jotka pääasiassa muuntavat kuvatiedostoja paketin omiin formaatteihin tai niistä muihin tiedostomuotoihin, sekä ohjelmia, jotka luovat tai käsittelevät ohjelman tiedostoja. Tiedostoja voi skaalata, leikata, kääntää, yhdistää, värisävyjä muuttaa, niihin lisätä tekstiä tai erilaisia efektejä. Ohjelmat toimivat Unix-putkien kanssa, joten niitä voi yhdistää peräkkäin. Se sisältää pamx ja ppmsvgalib -ohjelmat kuvien näyttämiseen X:ssä ja Linuxin SVGAlibin avulla.
Netbpm sisältää ohjelmakirjaston libnetpbm, jolla vastaavia operaatioita voi tehdä omassa ohjelmassa.
Netpbmin omat kuvatiedostomuodot ovat PBM (mustavalkoinen), PGM (harmaasävy), PPM (värillinen) ja PAM (kaksiulotteinen taulukko dataa). PNM on yhteisnimitys kolmelle kuvaformaatille ja niiden ohjelmien nimessä jotka käsittelevät kaikkia niitä.
Pbmplusin kehitti alun perin Jef Poskanzer. 1990-luvulla ohjelmapaketti jäi moneksi vuodeksi ilman ylläpitoa, kunnes Anthony Thyssen kokosi Netpbm-1mar1994.p1 -paketin. Tämän jälkeen ylläpitoa jatkoi vasta Bryan Henderson vuonna 1999. 2010-luvulla ohjelmaa on lähinnä korjaillut Akira Urushibata.
Esimerkki

Komennot tekevät kolme tiedostoa, joissa on ympyrä harmaasävyillä. pnmpad piirtää niille reunukset siirtäen ympyrät eri kohtiin. Harmaasävyiset kuvat muutetaan eri RGB-päävärien kuviksi. Näistä 1 ja 2 summataan ja niihin lisätään kolmas kuva ja muunnetaan tulos png-tiedostoksi.
pgmramp -ellipse -maxval 65535 512 512 | pnmgamma -srgbramp | pnmpad -width 896 -height 896 -halign 0.25 -valign 0.75 | pgmtoppm rgb:ff/00/00 > step1.ppm
pgmramp -ellipse -maxval 65535 512 512 | pnmgamma -srgbramp | pnmpad -width 896 -height 896 -halign 0.75 -valign 0.75 | pgmtoppm rgb:00/ff/00 > step2.ppm
pgmramp -ellipse -maxval 65535 512 512 | pnmgamma -srgbramp | pnmpad -width 896 -height 896 -halign 0.5 -valign 0.25 | pgmtoppm rgb:00/00/ff > step3.ppm
pamarith -add step1.ppm step2.ppm > int.ppm
pamarith -add int.ppm step3.ppm | pnmtopng -gamma 0.45455 > rgbcircles.png
Netpbm:llä luotu kuvatiedosto
New Nintendo 3DS

| New Nintendo 3DS |
| --- | --- |


Muut nimet:  NN3DS, New 3DS, N3DS
Kehittäjä:  Nintendo
Tuotesarja:  Nintendo DS -käsikonsolisarja
Sukupolvi:  Neljäs käsikonsolisukupolvi
Julkaisu:  JP 11. lokakuuta 2014 EU 13. helmikuuta 2015 NA 25. syyskuuta 2015 KOR 10. syyskuuta 2015
Valmistus lopetettu:  13. heinäkuuta 2017
Mitat:  Ylänäyttö: 4,88" Alanäyttö: 4,18" Auki: 6,78" x 6,3" x 0,8" (noin 172,2 x 160 x 20,3 mm) Suljettuna: 3,7" x 6,3" x 0,8" (noin 94 x 160 x 20,3 mm) Paino noin 11,6 oz (328,9 g)
Verkkopalvelu:  Nintendo 3DS Browser
Taaksepäin yhteensopivuus:  Nintendo DS, DSi, 3DS
Edeltäjä:  Nintendo 2DS
Seuraaja:  New Nintendo 3DS XL
Kotisivut:  Nintendo 3DS -perhe
Lisää videopeliartikkeleitaVideopelien teemasivulla
New Nintendo 3DS on Nintendon luoma jatko-osa konsolille Nintendo 3DS. Konsoli julkaistiin vuonna 2014. Konsoli on taskuun mahtuva, käsin pelattava konsoli.
Norisring

| Norisring |
| --- | --- |

Sijainti:   Nürnberg, Baijeri, Saksa
Valmistumisvuosi:  1947
Radan pituus:  2,3 km
Rataennätys:   Bruno Spengler 48,792 (Mercedes-Benz, 2007)
Suurimmat tapahtumat:  DTM
Kilpailun pituus:  74 kierrosta (170,2 km)
Norisring on katurata, joka sijaitsee Nürnbergissä Saksassa. Radalla ajetaan DTM-sarjan kilpailuja, ja rata on tällä hetkellä sarjan ainoa katurata. Pituutta radalla on 2,3 kilometriä, ja se kierretään DTM-kilpailussa kaudella 2008 74 kertaa.
Norisringin pääkatsomona toimii Albert Speerin Nürnbergin puoluepäivien käyttöön suunnittelema vanha Zeppelinfeldin katsomo Zeppelintribüne.
Aiheesta muualla

Kuvia tai muita tiedostoja aiheesta Norisring Wikimedia Commonsissa
Radan viralliset kotisivut (saksaksi)
Norisring history
NBA Jam T.E.

| NBA Jam T> E. |
| --- | --- |

Kehittäjä:  Midway Games
Julkaisija:  Acclaim Entertainment
Suunnittelija:  Mark Turmell
Pelisarja:  NBA Jam
Julkaistu:  1994
Lajityyppi:  Urheilupeli
Pelimuoto:  Yksinpeli, Moninpeli
Alusta:  Super Nintendo PlayStation Atari Jaguar Game Boy Sega Game Gear DOS
Lisää peliartikkeleitaVideopelien teemasivulla
Infobox OK  : 
NBA Jam T.E., tunnetaan myös nimellä  NBA Jam Tournament Edition on Midwayn kehittämä ja Acclaimin tuottama videopeli vuodelta 1994.
Pelattavuus

Tournament Edition peli jatkoi edeltäjänsä NBA Jam tapaan kaksi vastaan kaksi koripallopeliä, jossa oli lisenssoidut joukkueet ja pelaajat. Pelin pääpiirre oli edelleen sama, jossa pelaajat kykenevät donkkaamaan näyttävästi hyppäämällä tavallista korkeammalle uhmaamalla fysiikan lakeja. Pelissä ei ole rikesääntöjä, joka tarkoitti sitä että pelaaja sai vapaasti rikkoa vastustajaansa saadakseen pallon pois. Lisäksi edellisen osan "on fire" (tulessa) ominaisuutta muutettiin hieman. Mikäli yksi pelaaja onnistui tekemään kolme koria peräkkäin, sen heittotarkkuus parani normaalia tarkemmin siihen asti kunnes vastustaja tekisi korin. Lisäksi ominaisuus loppui mikäli pelaaja onnistuisi tekemään neljä koria peräkkäin.
Lisäominaisuutena Tournament Edition toi mukanaan yhden varapelaajan, jonka sai vaihdettua puoliajalla kentälle haluamansa pelaajan tilalle. Lisäksi pelaajien tilastoihin oli merkitty "injury", jonka vaikutus koski pelaajien taitotason heikkenemistä mitä suurempi luku olisi. Pelissä oli myös mukana piilotettuja joukkueita ja pelaajia. Lisäksi pelaajien taitotilastoja laajennettiin neljästä kahdeksaan, joista uusia olivat syöttäminen, voima, riistäminen, blokkaaminen ja ote. Peliin sai vaihdettua valikosta erikoisominaisuutena mahdollisuuden tehdä muun muassa tavallista enemmän pisteitä kun hyökkäysalueelle ilmestyy "hot spot" tähti, josta heittämällä korin saisi normaalin kahden tai kolmen pisteen sijaan, neljästä yhdeksään pistettä riippuen mikä numero kulloinkin ilmestyy. Kentälle voi ilmestyä myös kirjain kuvakkeita joita keräämällä saa hetkeksi erikoisominaisuuden riippuen myös kuvan kirjaimesta. Mahdollisuus on saada muun muassa tarkempi kolmen pisteen heitto, pommi joka kaataa kaikki kentän pelaajat ja hienompia donkkeja.
Norman Bergen

Norman Bergen (s. 17. toukokuuta 1945 New York) on yhdysvaltalainen muusikko ja säveltäjä. Hänen tunnetuin kappaleensa on ”Only a Fool Breaks His Own Heart”, josta on tehty suomennosversio "Muisto vain jää".
Need for Speed III: Hot Pursuit

| Need for Speed III: Hot Pursuit |
| --- | --- |

Kehittäjä:  EA Canada
Julkaisija:  Electronic Arts
Tuottaja:  Tony Parkes
Säveltäjä:  Rom Di Prisco Saki kaskas Matt Ragan Alistair Hirst Crispin Hands Traz Damji
Pelisarja:  Need for Speed
Julkaistu:  PlayStation NA 25. maaliskuuta 1998 EU huhtikuu 1998 JP 23. syyskuuta 1998 Microsoft Windows NA 12. lokakuuta 1998 EU 1998
Lajityyppi:  ajopeli
Pelimuoto:  yksinpeli, moninpeli
Ikäluokitus:  ESRB: Kaikenikäisille  PEGI 3  USK 0 
Alusta:  PlayStation Microsoft Windows
Jakelumuoto:  CD-levy
Lisää peliartikkeleitaVideopelien teemasivulla
Infobox OK  : 
Need for Speed III: Hot Pursuit on EA Canadan kehittämä ja Electronic ArtsIn julkaisema ajopeli. Peli julkaistiin PlayStationille ja Microsoft Windowsille vuonna 1998.
Käännös suomeksi
Need for Speed II

| Need for Speed II |
| --- | --- |

Kehittäjä:  EA Canada
Julkaisija:  Electronic Arts
Säveltäjä:  Saki Kaskas
Pelisarja:  Need for Speed
Julkaistu:  30. huhtikuuta 1997 (Windows) 30. maaliskuuta (PlayStation)
Lajityyppi:  ajopeli
Pelimuoto:  yksinpeli, moninpeli
Ikäluokitus:  ESRB: Kaikenikäisille  PEGI 3  USK 6 
Alusta:  PC/Windows, PlayStation
Jakelumuoto:  CD-levy
Lisää peliartikkeleitaVideopelien teemasivulla
Infobox OK : 
| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: (PS1) 71,39 % (PC) 68,25 %
Metacritic: (PS1) 71/100
Arvostelupisteet
Julkaisu: Pisteet
GameSpot: (PC) 7,0/10 (PS1) 7,3/10
IGN: 6,0/10
Need for Speed II on Electronic Arts Canadan kehittämä ja Electronic Artsin julkaisema ajopeli. Peli on osa Need for Speed -pelisarjaa ja se on jatko-osa sarjan ensimmäiselle pelille, The Need for Speedille. Pelissä ei ole edeltäjänsä tapaan poliiseja.
Pelin soundtrack koostuu enimmäkseen rockista sekä teknosta. Pelissä on käytössä 8 erilaista autoa; McLaren F1, Ferrari F50, Ford GT90, Jaguar XJ220, Lotus GT1, Lotus Esprit V8, Italdesign Cala ja Isdera Commendatore 112i.
Neuquén

| Neuquén |
| --- | --- |

 lippu
 Neuquén
 Koordinaatit: 38°57′09″S, 68°03′51″W 
Valtio:  Argentiina
Maakunta:  Neuquén
Departementti:  Confluencia
Pinta-ala:  
 – Kokonaispinta-ala:  63 km²
Korkeus:  260 m
Väkiluku (2010):  232 600
 – Väestötiheys:  3 692 as./km²
 – Metropolialue:  334 500
 
 www.muninqn.gov.ar 
Infobox OKVirheellinen NIMI-arvo: 
Neuquén on Neuquénin maakunnan pääkaupunki Argentiinassa. Patagonian suurimmassa kaupungissa asuu yli 230 000 asukasta. Kaupunki perustettiin vuonna 1904.
Kaupunkia palvelee aivan sen tuntumassa sijaitseva Presidentti Perónin kansainvälinen lentoasema.
Sisarkaupungit

Neuquénin sisarkaupungit ovat
Knoxville, Tennessee, Yhdysvallat
Treviso, Veneto, Italia
Valdivia, Chile
Haifa, Israel
Aiheesta muualla

Kuvia tai muita tiedostoja aiheesta Neuquén Wikimedia Commonsissa
Kaupungin kotisivut (espanjaksi)
Sonera-kirja

Sonera-kirja, oikealta nimeltään Minne hävisivät Soneran rahat?, on alun perin internetissä julkaistu teos, jonka tekijää tai tekijöitä ei tiedetä. Se kertoo Soneran liiketoimista ja johtamisesta vuosina 2000−2001, jolloin Soneran toimitusjohtajana toimi Kaj-Erik Relander. Tänä aikana Sonera menetti muun muassa 4,3 miljardia euroa Saksan ja Italian UMTS-lupiin.
Kirjassa esitettiin osittain kiistanalaisia väitteitä Sonerassa tapahtuneista laittomuuksista ja hallituksen sekä poliitikkojen salatusta osuudesta tapahtumiin. Lukuisista paljastuksista todeksi on osoittautunut ainakin teletunnistetietojen väärinkäyttö, josta on tuomittu hovioikeudessa useita Soneran entisiä työntekijöitä mukaan lukien Kaj-Erik Relander ja viestintäjohtaja Jari Jaakkola. Yhtään kirjassa esitettyä paljastusta ei ole osoitettu perättömäksi – toisaalta moni väitteistä on sen luonteinen, että niiden kumoaminen on mahdotonta. Kirjan julkaisu oli kuitenkin yksi merkittävä syy siihen, että Soneran asioita ryhdyttiin perinpohjaisesti tutkimaan.
Kustannusyhtiö Art House julkaisi teoksen vuonna 2003 Miten hävisivät Soneran miljardit -nimisenä kirjana, jonka kirjoittajaksi ilmoitettiin nimimerkki Pekka Peloton. Vuonna 2007 Helsingin kihlakunnansyyttäjä Harri Ilander nosti Relanderin pyynnöstä kirjan kirjoittajaksi epäiltyä, Sonerassa konsulttina toiminutta Timo-Pekka Silénia vastaan kunnianloukkaussyytteen.
Silén kiisti epäilyt ja Helsingin käräjäoikeus vapautti hänet syytteistä. Syytteen menestymisen kannalta tärkeimpänä pidettiin Silénin ja kustantajan välistä kirjeenvaihtoa, jonka käytön kunnianloukkausjutun käsittelyssä käräjäoikeus ja korkein oikeus asettivat hyödyntämiskieltoon. KKO:n kiellon jälkeen syyttäjä ja asianomistajana ollut Relander päättivät luopua vaateistaan marraskuussa 2009.
Sonera-kirjan leviäminen internetissä

Sonera-kirja julkaistiin alun perin kesäkuussa 2002 Freeserve-nimisellä anonyymipalvelimella. Ilta-Sanomissa julkaistiinmilloin? kirjasta pikku-uutinen, jossa mainittiin nettikirjan osoite. Lehtijuttua seuraavana päivänä nimimerkki Peloton kopioi koko kirjan Arvopaperi.fi:n keskustelufoorumille. Tämän jälkeen kirja alkoi levitä nopeasti muille keskustelupalstoille sekä sähköpostitse. Arvopaperi.fi:n ylläpidon poistoyritykset eivät tuottaneet tulosta, sillä kirjaa kopioitiin foorumille yhä uudelleen. Sonera yritti poistattaa kirjan lukuisilta internetsivuilta, jolloin se sai lisää mediahuomiota. Digitoday julkaisi aiheesta pitkän uutisen ja kirjan leviäminen kiihtyi entisestään. Helsingin Sanomat arvioi elokuussa 2002, että kirjaan oli siihen mennessä tutustunut verkkosivuilta, keskusteluryhmistä ja kädestä käteen kiertäviltä printtikopioilta arviolta 70 000–100 000 ihmistä. Verkkoversiosta kirjoituksesta oli tarjolla myös englanninkielinen versio Where did Sonera loose it´s money?
Helsingin Sanomat uutisoi vuonna 2015, että hakukoneyhtiö Googlelle on lähetetty pyyntö, että suomenkielisen Wikipedian sivu "Sonera-kirja" poistettaisiin Googlen hakutuloksista.
Kirjoittajan etsintä

Arvopaperi.fi tarjosi tuhannen euron vihjepalkkion kirjailijan paljastamisesta. Art House julkaisi kirjasta osittain sensuroidun pokkariversion, jossa kirjoittaja esiintyi nimimerkillä Pekka Peloton. Keskusrikospoliisi kuulusteli Art Housen toimitusjohtaja Heikki Haavikkoa todistajana saadakseen selville kirjan kirjoittajan, mutta Haavikko vetosi kustantajan lähdesuojaan ja kieltäytyi vastaamasta kirjoittajaa koskeviin kysymyksiin. Keskusrikospoliisi yritti tuomioistuimen päätöksellä velvoittaa Haavikon vastaamaan kirjan kirjoittajaa koskeviin kysymyksiin. Korkein oikeus käsitteli asiaa, mutta se ei ratkaisussaan velvoittanut Haavikkoa vastaamaan esitutkinnassa kirjan kirjoittajaa koskeviin kysymyksiin.